Document ID: 32004R1813

32004R1813
L 319/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1813/2004 НА КОМИСИЯТА
от 19 октомври 2004 година
за изменение на Регламент (ЕО) № 1433/2003 за определяне на подробни правила за прилагането на Регламент (ЕО) № 2200/96 на Съвета по отношение на оперативните фондове, оперативните програми и финансовата помощ
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. за общата организация на пазара на плодове и зеленчуци (1), и по-специално член 48 от него,
като има предвид, че:
(1)
Съгласно член 17 от Регламент (ЕО) № 1433/2003 на Комисията (2), след одобряването на оперативните програми, представени от организациите на производителите, държавите-членки трябва да определят одобрената сума на помощта не по-късно от 15 декември на годината, която предшества прилагането на практика на тези програми. За да се подобри общото управление на бюджета на общата организация на пазара, държавите-членки информират Комисията за общия размер на помощта, одобрена за всички оперативни програми.
(2)
Съгласно член 26 от Регламент (ЕО) № 1433/2003, данните, отнасящи се до организациите на производителите, до оперативните фондове и до оперативните програми, трябва да бъдат предмет на докладите на държавите-членки, които да бъдат съобщавани на Комисията всяка година до 1 юни в съответствие с приложение III към упоменатия регламент. Единствено данните, свързани с действително извършените окончателни плащания на финансовата помощ, трябва да бъдат представени най-късно до 15 ноември. Опитът през последните години е показал, че двата крайни срока представляват ненужно административно усложнение. Този процес трябва да бъде опростен, като се изиска държавите-членки да изпращат докладите, включително окончателна информация за окончателните плащания на финансовата помощ, всяка година най-късно до 15 ноември.
(3)
Приложение I към Регламент (ЕО) № 1433/2003 съдържа пълен списък на действията и разходите, които могат да бъдат покрити от оперативните програми. Тези разходи включват, в точка 2 от това приложение, специфичните разходи по мерките за подобряване на качеството, включително закупуването на сертифицирани семена. Опитът е показал, че терминът „сертифицирани семена“ трябва да бъде изяснен посредством изрична препратка към Директива 2002/55/ЕО на Съвета от 13 юни 2002 г. относно продажбите на зеленчукови семена (3), което отговаря на целта за подобряване и подкрепа на качеството, упоменато в горепосочения регламент.
(4)
Регламент (ЕО) № 1433/2003 следва, следователно, да бъде съответно изменен.
(5)
Управителният комитет по пресните плодове и зеленчуци не е предоставил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1433/2003 се изменя, както следва:
1.
към член 17 се добавя нов параграф със следния текст:
„Държавите-членки съобщават на Комисията, в срок от 30 дни, считано от тази дата, общата сума на помощта, одобрена за всички оперативни програми.“;
2.
в член 26, параграф 1, думите „1 юни“ се заменят с думите „15 ноември“;
3.
в приложение I, точка 2, буква г) се заменя със следния текст:
„г)
мерки за подобряване на качеството, включително сертифициран мицел и растения, както и семена от категориите „базови семена“ и „сертифицирани семена“, така както са определени в Директива 2002/55/ЕО на Съвета (4);
4.
в част 3 от приложение III, точка 3 се заличава.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Член 1, параграф 3 не се прилага за оперативни програми, които вече са одобрени от държавите-членки.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 октомври 2004 година.

Labels: 15
19
6